ၸုမ်းလူင်ပွင်ၸိုင်ႈ မိူင်းႁူမ်ႈတုမ်

ၸုမ်းလူင်ပွင်ၸိုင်ႈ မိူင်းႁူမ်ႈတုမ် ၼႆႉ ပဵၼ် ၸုမ်းၽွင်းငမ်း ဢၼ် ၸဝ်ႈၸွမ်ၸိုင်ႈ မိူင်းႁူမ်ႈတုမ်မျၢၼ်ႇမႃႇ ၵေႃႉဢွၼ်ႁူဝ်ၼၼ်ႉယဝ်ႉ။

ပိူင်ၽွတ်ႈႁႅၼ်း 
ၸုမ်းလူင်ပွင်ၸိုင်ႈ မိူင်းႁူမ်ႈတုမ်ၼႆ့ တေလႆႈဢဝ် ၸဝ်ႈၸွမ်ၸိုင်ႈ၊ ၵႅမ်ၸွမ်ၸိုင်ႈ၊ ၶုၼ်ၽွင်းလူင်၊ ၸွမ်သိုင်ႇၾိင်ႈ ၸိူဝ်းၼႆႉသေ ၽွတ်ႈႁႅၼ်းၼႆႉ လၵ်းမိူင်း တွၼ်ႈ ၂၀၀ လႆႈၼႄဝႆႉ ၼင်ႇၼၼ်ယဝ်ႉ။

ၾိင်ႈမိူင်းၵဵဝ်ႇလူၺ်ႈ လုမ်းတႅၼ်းၽွင်းမိူင်းႁူမ်ႈတုမ် တွၼ်ႈ ၃၇၊ ၃၈ ၼၼ်ႉၵေႃႈ လႆႈၼႄဝႆႉဝႃႈ လုမ်းတႅၼ်းၽွင်းၼႆႉ ဢိင်လူၺ်ႈ တွၼ်ႈ ၃၀ သေ ၽူႈၸိူဝ်းဢၼ်ထုၵ်ႇလိူၵ်ႈတၢင်ႇပဵၼ် ၸဝ်ႈၸွမ်ၸိုင်ႈ လႄႈ ၵႅမ်ၸွမ်ၸိုင်ႈၸိူဝ်းၼႆႉ တေလႆႈ ၶၢမ်ႇၵတိသႅတ်ႉၸႃႇ ပႃႈၼႃႈ ၼႃႇယၵ ၽွင်းမိူဝ်ႈ ပၢင်ၵုမ်လုမ်းတႅၼ်းၽွင်းၼၼ်ႉ၊ လုမ်းတႅၼ်းၽွင်းၼႆႉ ၸွမ်းလူၺ်ႈ တွၼ်ႈ ၃၄ သေ ဢဝ်တင်း ၶေႃႈၽွမ်ႉၸႂ် လုမ်းတႅၼ်းၽွင်းသေလႄႈ ၸိူဝ်းဢၼ်ထုၵ်ႇ မၵ်းမၼ်ႈပၼ်ၵၢၼ် ၽူႈတတ်းသိၼ် လုမ်းတတ်းသိၼ်မိူင်းႁူမ်ႈတုမ်၊ ၸွမ်တတ်းသိၼ် မိူင်းႁူမ်ႈတုမ်၊ ႁူဝ်ပဝ်ႈလႄႈ ၽူႈၶဝ်ႈၸုမ်း လုမ်းၵဵဝ်ႇလူၺ်ႈၾိင်ႈလၵ်းမိူင်း၊ ႁူဝ်ပဝ်ႈ လႄႈ ၽူႈၶဝ်ႈၸုမ်း ၸုမ်းၵမ်ၵၢၼ်လိူၵ်ႈတင်ႈ၊ ၶုၼ်ၽွင်းလူင်၊ ၸွမ်သိုင်ႇၾိင်ႈ၊ ၸွမ်ထတ်းသဵၼ်ႈ ၸိူဝ်းၼႆႉ တေလႆႈၶၢမ်ႇၵတိသႅတ်ႉၸႃႇ ပႃႈၼႃႈ ၼႃႇယၵ ၽွင်းမိူဝ်ႈပၢင်ၵုမ် လုမ်းတႅၼ်းၽွင်းၼၼ်ႉ ၼႆ လႆႈၼႄဝႆႉဝႃႈၼၼ်ယဝ်ႉ။

ဢမ်ႇႁႂ်ႈလႆႈမီး လွင်ႈသၢၼ်ၶတ်းၼိူဝ် လွင်ႈမၵ်းမၼ်ႈ ၸွမ်းၼင်ႇပႃးတီႈ လၵ်းမိူင်းၼၼ်ႉသေ ဢၢမ်းၼၢၵ်ႈၵၢၼ်ၽွင်းငမ်း မိူင်းႁူမ်ႈတုမ်ၼႆႉ တေလႆႈမီးတီႈ ၸဝ်ႈၸွမ်ၸိုင်ႈယဝ်ႉ။ ယွၼ်ႉလူၺ်ႈၶေႃႈၵႂၢမ်း ၶေႃႈၼႆႉသေ တေဢမ်ႇလႆႈမၢႆထိုင်ဝႃႈ လုမ်းတႅၼ်းၽွင်းမိူင်းႁူမ်ႈတုမ်ၼႆႉ တေဢမ်ႇၸၢင်ႈဢဝ် ပုၼ်ႈၽွၼ်းလႄႈ သုၼ်ႇႁဵတ်းဢၢပ်ႇၼွပ်ႇပၼ် ၸုမ်းပိူင်ႇဢၢမ်းၼၢၵ်ႈသေၸုမ်းၸုမ်း လႄႈသင်၊ ၽူႈပိူင်ႇဢၢမ်းၼၢၵ်ႈသေၵေႃႉၵေႃႉလႄႈသင် ၼႆယဝ်ႉ။ တီႈၼႂ်းၾိင်ႈမိူင်း ၸုမ်းလူင်ပွင်ၸိုင်ႈမိူင်းႁူမ်ႈတုမ်ၼၼ်ႉၵေႃႈ ၼႄဝႆႉဝႃႈ ယွၼ်ႉပိူဝ်ႈၶေႃႈၵႂၢမ်းၼၼ်ႉလႄႈ ၸွမ်းၼင်ႇ ၾိင်ႈမိူင်းဢၼ်မၼ်ႈယူႇယၢမ်းလဵဝ်ၼႆႉသေ တေဢမ်ႇလႆႈမၢႆထိုင်ဝႃႈ ပုၼ်ႈၽွင်းလႄႈ သုၼ်ႇႁဵတ်း ဢၼ်ဢၢပ်ႇၼွပ်ႈဝႆႉပၼ် ၸုမ်းပိူင်ႇဢၢမ်းၼၢၵ်ႈသေၸုမ်းၸုမ်းလႄႈသင်၊ ၽူႈပိူင်ႇဢၢမ်းၼၢၵ်ႈသေၵေႃႉၵေႃႉလႄႈသေ ဢဝ်လႅၵ်ႈလၢႆႈၼွပ်ႇဢၢပ်ႈပၼ် ၸဝ်ႈၸွမ်ၸိုင်ႈ ၼႆယဝ်ႉ။

ပၢင်ၵုမ်ၸုမ်းလူင်ပွင်ၸိုင်ႈ မိူင်းႁူမ်ႈတုမ်ၼႆႉ ၵမ်ႉၼမ်တႄႉ ၼိုင်ႈလိူၼ် တေလႆႈၸတ်းႁဵတ်း တီႇဢေႇသုတ်း သွင်ပွၵ်ႈသေ သင်ၸိူဝ်ႉဝႃႈ မီးတၢင်းလူဝ်ႇမႃး ၸၢင်ႈႁွင်ႉပၢင်ၵုမ်ၶိုၵ်ႉတွၼ်းယူႇယဝ်ႉ။

ၸုမ်းလူင်ပွင်ၸိုင်ႈ မိူင်းႁူမ်ႈတုမ် ဢူးဝိၼ်းမိၼ်ႉ (မၢတ်ႉၶျ် 2018)

လူင်ပွင်ၸိုင်ႈဢူးဝိၼ်းမျိၼ်ႉၼႆႉ ပဵၼ်ၸုမ်းလူင်ပွင်ၸိုင်ႈမိူင်းႁူမ်ႈတုမ် မိူင်းမျၢၼ်ႇမႃႇယၢမ်းလဵဝ် ဢၼ်တႄႇၽွၼ်ႈႁႅၼ်းမႃးမိူဝ်ႈ 2018၊ လိူၼ်မၢတ်ႉၶျ် 30 ၼၼ်ႉယဝ်ႉ။ မိူဝ်ႈ 2018 လိူၼ်မၢတ်ႉၶျ် 21 ၼၼ်ႉ ဢူးထိၼ်ႇၵျေႃႇ ၸဝ်ႈၸွမ်ၸိုင်ႈၵေႃႉဢွၼ်တၢင်း ထွၼ်တူဝ်ဢွၵ်ႇယဝ်ႉ ထိုင်လိူၼ်မၢတ်ႉၶျ် 30 မႃး ဢူးဝိၼ်းမျိၼ်ႉၵေႃႉဢၼ်ထုၵ်ႇလိူၵ်ႈတၢင်ႇပဵၼ် ၸဝ်ႈၸွမ်ၸိုင်ႈမႂ်ႇၼၼ်ႉ ၶၢမ်ႇၵျၢမ်းသႅတ်ႉၸႃႇသေၵေႃႈ ပဵၼ်လူင်ပွင်ၸိုင်ႈ ဢၼ်ၶိုၼ်းၽွတ်ႈႁႅၼ်းၵႃႈတီႈ လူင်ပွင်ၸိုင်ႈဢူးထိၼ်ႇၵျေႃႇၼၼ်ႉယဝ်ႉ။

ၸုမ်းလူင်ပွင်ၸိုင်ႈ မိူင်းႁူမ်ႈတုမ် ဢူးထိၼ်ႇၵျေႃႇ (ဢေႇပရႄႇ 2016) 

ၸုမ်းလူင်ပွင်ၸိုင်ႈ မိူင်းႁူမ်ႈတုမ် ဢၼ်ၽွတ်ႈႁႅၼ်းမႃး မိူဝ်ႈပီ 2016 လိူၼ်မၢတ်ႉၶျ်ၼၼ်ႉ ပဵၼ်ၼင်ႇ ၽၢႆႇတႂ်ႈၼႆႉယဝ်ႉ။

ၸုမ်းလူင်ပွင်ၸိုင်ႈ မိူင်းႁူမ်ႈတုမ် ဢူးတဵင်းၸဵင်ႇ

ၽိုၼ်ဢိင်

ပိူင်ထၢၼ်ႈ:ၸုမ်းလူင်ပွင်ၸိုင်ႈ မိူင်းႁူမ်ႈတုမ်
ပိူင်ထၢၼ်ႈ:ၵၢၼ်ၽွင်းငမ်း မိူင်းမျၢၼ်ႇမႃႇ